GGC หยุดผลิตโรงงาน”เมทิลเอสเทอร์แห่งที่ 2″ หวังตรวจสอบ-ซ่อมแซมรอยรั่วน้ำมัน 15-29 พ.ย.นี้
GGC หยุดผลิตโรงงาน"เมทิลเอสเทอร์แห่งที่ 2" หวังตรวจสอบ-ซ่อมแซมรอยรั่วน้ำมัน 15-29 พ.ย.นี้ ยันไม่กระทบปริมาณขายเมทิลเอสเทอร์
22 พ.ย. 2562

บริษัท โกลบอลกรีนเคมิคอล จำกัด (มหาชน) หรือ GGC เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้หยุดการผลิตเมทิลเอสเทอร์ของโรงงานเมทิลเอสเทอร์แห่งที่ 2 ซึ่งตั้งอยู่อยู่ที่จังหวัดชลบุรี โดยมีกำลังการผลิตติดตั้ง 200,000 ตันต่อปี ตั้งแต่วันที่ 15 ถึง 29 พ.ย.2562 เป็นระยะเวลา 15 วัน เพื่อตรวจสอบการรั่วไหลของน้ำมันในอุปกรณ์ให้ความร้อน และดำเนินการซ่อมแซมในทันที ซึ่งบริษัทฯคาดว่าการตรวจสอบและซ่อมแซมดังกล่าวจะทำให้โรงงานเมทิลเอสเทอร์แห่งที่ 2 สามารถกลับมาเริ่มดำเนินการผลิตได้เป็นปกติ
ทั้งนี้ บริษัทฯยังคงสามารถผลิตและจัดหาผลิตภัณฑ์เมทิลเอสเทอร์ เพื่อรองรับความต้องการของลูกค้าได้อย่างเพียงพอ และไม่ส่งผลกระทบต่อปริมาณการขายเมทิลเอสเทอร์ของบริษัทฯอย่างมีนัยสำคัญ
 